Kamu bisa jelasin ke aku soal Kereta kebal utama dalam bahasa melayu?

Kereta Kebal Utama (Bahasa Inggeris: Main Battle Tank, singkatan MBT), juga dikenali sebagai kereta kebal tempur atau kereta kebal universal, ialah sejenis kereta kebal yang dipenuhi dengan pelindung perisai dari tembakan langsung dan fungsi maneuver dalam kebanyakan tentera moden. Pembangunan enjin yang lebih berkuasa pada era Perang Dingin, sistem suspensi yang lebih baik dan perisai komposit yang lebih ringan menjadikan reka bentuk kereta kebal dengan daya tembakan sebuah kereta kebal super, pelindung perisai kereta kebal berat, dan ketangkasan kereta kebal ringan, bersekali pakej dengan berat kereta kebal medium. Sepanjang tahun 1960an, MBT menggantikan hampir semua jenis kereta kebal lain, membiarkan hanya beberapa fungsi spesialis untuk diisi oleh rekaan yang lebih ringan atau jenis lain kenderaan tempur berperisai.

Hari ini, kereta kebal utama dianggap sebagai komponen penting dalam tentera moden. MBT moden jarang beroperasi sendirian, kerana ia disusun dalam unit perisai yang melibatkan sokongan infantri, yang mengiringi MBT melalui kenderaan tempur infantri. Ia juga sering disokong oleh pesawat pengawasan atau pesawat serangan darat. Purata berat MBT berbeza mengikut negara. Purata berat MBT Negara Barat biasanya lebih tinggi daripada MBT Rusia atau China.